Difícil victòria en el segon partit de la fase prèvia Divisió Honor Catalana
Jaume Cosialls Sitges 09-10-2019 12:26
RC Sitges - Banyoles/Garrotxa . Jaume Andreu
RC Sitges 31 - Banyoles/Garrotxa 14
Fase Prèvia Divisió Honor Catalana - Sènior Masculí
"Qui no te tall, rossega els ossos" i és que sense haver pogut jugar ni un sol partit de pretemporada, la fase prèvia Divisió Honor Catalana està resultant un bon punt d'inici per aconseguir desenvolupar un bon joc en aquest nou campionat de lliga.
Segon partit i segona victòria (aquesta vegada amb bonus ofensiu) i sobretot i el més important, el Sitges es retrobava amb l'equip que tots esperem, dinàmic en atac i placatges efectius en defensa, davant un combinat Banyoles/Garrotxa que havia apallissat al segon equip del BUC a la primera jornada del campionat.
I es que el partit no va ser gens fàcil, el joc de davantera visitant li donava possessions llargues que no permetien al Sitges de definir el ritme del matx, tot i això la bona disciplina dels jugadors sitgetans a diferència del partit anterior a Castelldefels li va permetre recuperar la possessió i a la primera oportunitat obrir el marcador 7 -0. Els visitants continuaven amb el seu joc tancat i fruit d'això escurçaven diferencies amb una marca, 7-7. Va ser la darrera igualtat sobre el terreny de joc, l'aposta sitgetana per el joc obert trencava el partit, una marca i un cop de càstig obrien escletxa amb un 17 a 7 que hauria fet justícia al que s'havia vist sobre el terreny de joc a la primera meitat , sinó fos per una marca o assaig del Banyoles/Garrotxa a la darrera acció que donava un enganyós 17-14 al descans.
Com dèiem el Sitges era superior i serien els locals qui guanyarien o perdrien el partit. Ben aviat s'encarregaren que fos la primera opció i amb dues maques en 20 minuts, trencaven definitivament el marcador amb un 31 a 14 que ja no es mouria més en tot el partit, on tots els intents dels visitants per apropar-se, eren sempre ben controlats per el Sitges, que a més del bon joc en atac aprofitant i definint les seves opcions en atac, cal tornar a destacar en defensa aquesta disciplina en cometre ben pocs de càstig, que no va permetre als Banyoles/Garrotxa d'aconseguir cap punt en aquest segon període. Resultat final 31 a 14 per els de Santa Bàrbara.
El proper partit del sènior masculí del RC Sitges serà aquest dissabte a les 18:30hs a La Fuxarda (Barcelona), on visitarà al BUC "B".
D'altre banda el Femení que havia de jugar a Manresa davant Catalunya Central va veure com li cancel·laven el partit davant la falta d'efectius del conjunt local. Al tenir descans en el seu campionat aquest cap de setmana , no serà fins al cap de setmana del 19 d'octubre que jugarà el seu primer partit oficial a a Copa Catalana 2ª Categoria, on rebrà al conjunt balear, Shamrock.